CELEX: 22013D0148
Language: sk
Date: 2013-07-15 00:00:00
Title: Rozhodnutie Spoločného výboru EHP č. 148/2013 z  15. júla 2013 , ktorým sa mení príloha XIII (Doprava) k Dohode o EHP

19.12.2013   
            
            
               SK
            
            
               Úradný vestník Európskej únie
            
            
               L 345/17
            
         ROZHODNUTIE SPOLOČNÉHO VÝBORU EHP
   č. 148/2013
   z 15. júla 2013,
   ktorým sa mení príloha XIII (Doprava) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
   keďže:
   
               (1)
            
            
               Nariadenie Komisie (ES) č. 29/2009 zo 16. januára 2009, ktorým sa ustanovujú požiadavky na služby dátového spojenia pre spoločný európsky vzdušný priestor (1), bolo začlenené do Dohody o EHP rozhodnutím Spoločného výboru EHP č. 85/2009 (2).
            
         
               (2)
            
            
               S cieľom zabezpečiť uplatňovanie tohto nariadenia v letovej informačnej oblasti Norway FIR južne od 61° 30′ v súlade s článkom 1 ods. 3 druhým pododsekom by sa časť B prílohy I k nariadeniu (ES) č. 29/2009 mala upraviť.
            
         
               (3)
            
            
               Príloha XIII k Dohode o EHP by sa preto mala zodpovedajúcim spôsobom zmeniť,
            
         PRIJAL TOTO ROZHODNUTIE:
   Článok 1
   V bode 66wg [nariadenie Komisie (ES) č. 29/2009] prílohy XIII k Dohode o EHP sa dopĺňa tento text:
   
      „Ustanovenia nariadenia sa na účely tejto dohody vykladajú s touto úpravou:
      Do prílohy I časti B sa dopĺňa tento text:
      
                  ‚—
               
               
                  Norway FIR južne od 61° 30′‘.“
               
            
   Článok 2
   Toto rozhodnutie nadobúda účinnosť 16. júla 2013 pod podmienkou, že boli doručené všetky oznámenia podľa článku 103 ods. 1 Dohody o EHP (3).
   Článok 3
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 15. júla 2013
      
         
            Za Spoločný výbor EHP
         
         
            predseda
         
         Thórir IBSEN
      
   
   
      (1)  Ú. v. EÚ L 13, 17.1.2009, s. 3.
   
      (2)  Ú. v. EÚ L 277, 22.10.2009, s. 37.
   
      (3)  Ústavné požiadavky neboli oznámené.